עידו מוסרי

עידו מוסרי (נולד ב-17 באפריל 1978) הוא שחקן, במאי, קומיקאי, מנחה טלוויזיה, מוזיקאי ומדבב ישראלי.

ביוגרפיה
מוסרי נולד וגדל בשכונת רמות צהלה בתל אביב. אמו היא רחל מוסרי (דר) שהשתתפה בתוכנית של להקת פיקוד מרכז, "רד אלינו לבקעה". אחיו הגדול הוא השחקן והמנחה טל מוסרי.

בילדותו למד בבית הספר לאמנויות תל אביב ולאחר מכן בתיכון תלמה ילין.

כבר מגיל צעיר החל לשחק ולהופיע בתוכניות טלוויזיה כמו: "תופסים ראש" ו"עניין של זמן", וכחלק מחברותו בלהקת צעירי תל אביב בסדרות של הלהקה "לא כולל שירות" ו"תלויים באוויר".

את שירותו הצבאי עשה בתיאטרון צה"ל.

לאחר שירותו, למד משחק בין השנים 1999–2001 במחזור ל"ז של "בית הספר למשחק ניסן נתיב" לצד מיכל לוי, מיקי לאון ואלון פרידמן. במהלך לימודי המשחק זכה פעמיים במלגת קרן שרת, והשתתף במספר סרטי סטודנטים, ביניהם הסרט "אקשן" אשר זכה בפרס "הסרט הקצר הטוב ביותר" בפסטיבל הסרטים הבינלאומי חיפה לשנת 2003. לאחר לימודי המשחק השתלם בסדנת מחזות זמר בניו יורק.

חיים אישיים
מאוקטובר 2024 נמצא בזוגיות עם השחקנית והרקדנית יעל דובר.

מתגורר בתל אביב-יפו.

משחק
טלוויזיה וקולנוע
הופעתו הראשונה בטלוויזיה הייתה ב־1987 כשהיה בגיל תשע, כשגילם תפקיד אורח בסדרת הטלוויזיה בת חמשת הפרקים שביים ניל וייסברוד "מאש"ה", המספרת על משרד ממשלתי לשיפור תדמיתי (משרד איחוי שברי העם).

בין השנים 1988–1991 שיחק בתוכנית הטלוויזיה "תופסים ראש".

ב־1992 הופיע בתפקיד בני בן דוד אחיו הקטן של תומר (אורי בנאי) בסדרת הטלוויזיה "עניין של זמן".

ב־1993 שיחק בסדרת הטלוויזיה "לא כולל שירות".

ב־1994 שיחק בסדרת הטלוויזיה "תלויים באוויר".

ב־1996 גילם את מוטי בן דב בסדרת הטלוויזיה "ג'ינג'י".

ב־1998 השתתף בתוכנית הטלוויזיה "מאז עד זאפ", שהייתה ספיישל לכבוד 30 שנה לתוכניות הילדים של הערוץ הראשון.

ב־1999 גילם את מוטי שמש, התפקיד הראשי בסרט הטלוויזיה "שלום לבן דודי" שביים שרון עמרני.

ב־2001 השתתף בסדרת הטלוויזיה שכתב מוטי לרנר וביים אורי ברבש "המכון". ב־2003 שיחק לצד מיקי לאון בסרט הסטודנטים "אודישן", סרטם של יניב שחם ודן ברומר, בוגרי המחלקה לקולנוע בבית הספר קמרה אובסקורה. באותה שנה הסרט זכה בפרס הסרט הקצר בפסטיבל הסרטים הבינלאומי חיפה. הסרט הופק במסגרת קורס משותף לבית הספר והסטודיו למשחק ניסן נתיב. באותה שנה שיחק בסרט הקצר של ערן קידר "גירוש לגן עדן". ב־2004 גילם את מנש בסרטו של שמוליק קלדרון "תגובה מאוחרת", ובסרט הטלוויזיה שביים אורן שטרן "להשתחרר מסוזי" ששודר במסגרת "הראשון בדרמה". ב־2006 השתתף בתוכנית הטלוויזיה "פפראצי", שיחק בסרט הקצר של גיא נתיב וארז תדמור "אופסייד". בין השנים 2006–2007 גילם את טל ששון/ששי טל בעונות השלישית והרביעית של הדרמה "השיר שלנו".

בשנת 2008 גילם את אורי שולמסון בסרט האמריקאי "אל תתעסקו עם הזוהן" לצד אדם סנדלר. מוסרי גילם תפקיד של סוחר אלקטרוניקה שהוא ידידו של הלוחם זוהן דביר (אדם סנדלר).

ב־2008 גילם גם שודד בעונה החמישית של סדרת הטלוויזיה "הפיג'מות". ב־2009 גילם את יפתח סיסו בסדרת הטלוויזיה "פולישוק" של שמואל הספרי. ב־2010 גילם את אוהד בעונה השלישית של סדרת הטלוויזיה "הבורר" שכתב רשף לוי וביים שי כנות; שיחק בסדרת הטלוויזיה "בובי ואני" שיצרו רועי עידן ויובל שגב: בעונה הראשונה ששודרה בערוץ ביפ, מוסרי גילם את רני, אהובה של ג'נט (בגילומה של מיקי קם) – אמו של גיבור הסדרה עופר צ'יקו (יובל שגב); ובעונה השנייה של הסדרה ששודרה ברצועת הלילה של ערוץ ביפ בערוץ 2 גילם את דני – אחיו של רני והעובד הסוציאלי של עופר. באותה שנה השתתף כאחד מתוך מאה אנשים בשעשועון הטלוויזיה "אחד נגד מאה". בשנים 2010–2011 גילם את יגאל בסדרת הטלוויזיה "השועלים". ב־2011 גילם את ברווז בסדרת הטלוויזיה "החברים של נאור" שכתב וביים נאור ציון; גילם את מויש בסדרת הטלוויזיה "יוני והמחוננים" שהופקה על ידי ערוץ דיסני ישראל; שיחק בסדרה "ליברמן הקטן" שביים טל חיון ושודרה באינטרנט, החל לגלם דמויות שונות בסדרה הקומית "הפרויקט הירוק" של HOT; והחל לגלם את ג'קי בסדרת הטלוויזיה "בית ספר למכשפים". באותה שנה גילם את ג'יי דיי (J. Day) בסרט "באקי לארסון: נולד להיות כוכב" שביים טום בראדי וכתב אדם סנדלר.

החל משנת 2014 משחק בתוכנית "היהודים באים" בערוץ הראשון וכיום בכאן 11, והן התארח על בסיס שבועי (כל פרק) בתור דמויות שונות בסדרה הפרעת קשב עם הסטנדאפיסט שחר חסון ששודרה בערוץ הילדים. ב־2015 שיחק במיני-סדרה "חשודה" בערוץ 10.

ב־2014 שיחק בסרט "טוביאנסקי" בבימויו של ריקי שלח.

ב־2015 שיחק בסדרה חברות (מהעונה השנייה) בתפקיד חוזר את דמותו של בועז, בעלה של ורד (לירון וייסמן) ואחיה של פזית (לירית בלבן). בסוף שנת 2015 הצטרף לסדרה "מועדון החנונים" בתור "אבי אבי", אחיו של משה משה ובעל הקיוסק במקומו. נוהג להכין מאכלים משונים שבעיניו הם גורמה. וב־2017 הצטרף לקאסט עונה 2 של התכנית "הכל הולך".

ב־2018 גילם ב־2 העונות הראשונות של הסדרה "כפולה" את השוטר צדוקיאן. בשנה זו שיחק בסרט האמריקאי "קודם ניקח את ברוקלין" של הבמאי הישראלי דני אביכזר.

ב־2019 השתתף בקומדיות "המוסד", "המחשמלים" ו"לפרק את האשרים".

ב-2021 השתתף בספיישל פורים של השעשועון הטלוויזיוני "המרדף" לצד: יעל שרוני, יוסי מרשק ויניב ביטון. בנוסף שיחק בעונה הרביעית והאחרונה של הסדרה "נעלמים" את ניר.

ב-2023 עלתה לשידור הסדרה "השגרירות", בה הוא מגלם את שרון מימן, אחיו של השגריר.

ב-2023 חזר לשתף פעולה עם אדם סנדלר ושיחק בסרט של נטפליקס "את מה-זה לא מוזמנת לבת מצווה שלי" בתפקיד די ג'יי שמולי.

תיאטרון
300px|ממוזער|שמאל
ב־1994 גילם את ג'ואי בהצגה "שיחות עם אבי" שכתב הרב גרדנר וביים היי קיילוס, הצגה שהייתה שיתוף פעולה בין תיאטרון בית ליסין ותיאטרון חיפה. באותה שנה הופיע לצד כלת פרס ישראל דבורה ברטונוב בדואט "עם כיבוי אורות" בפסטיבל "הרמת מסך". ב־1996 גילם את עלי בהצגה "הפסנתר של ברטה" שכתב מוטי אברבוך וביים עידו ריקלין בתיאטרון באר שבע.

ב-2024 שיחק את בובספוג בגרסה הישראלית של המופע "בובספוג – המחזמר".

ב-2025 חידש את רבעיית מועדון התיאטרון שזכתה להצלחה בשנות החמישים, עם השחקנים: מוני מושונוב, שלמה בראבא ודור אלמקייס. 

בתיאטרון גשר
ב־1996 גילם את רוברטו בהצגה "כפר" מאת יהושע סובול שביים יבגני אריה. ב־2002 גילם את פילץ' בהצגה "אופרה בגרוש" מאת ברטולט ברכט שביים אדולף שפירא. ב־2003 ביים את ההצגה "שאריות של אהבה" ואף שיחק בה – גילם את דמותו של קיין. ב־2004 גילם את בארטלי בהצגה "כולם רוצים להוליווד" שכתב מרטין מק-דונה וביים אילן תורן. ב־2005 שיחק בהצגה "וריאציות לתיאטרון ולתזמורת" שביים יבגני אריה.

ב-2016 שיחק בהצגה מאת ג'ון קריאני, בבימוי מיכאל קרמנקו.

ב־2017 שיחק בהצגה "במנהרה" שכתב רועי חן וביים עירד רובינשטיין בתפקיד החייל צליל. ב־2019 גלם את זניידוך (תפקיד ראשי) במחזה "רווקים ורווקות" שכתב חנוך לוין וביים עמית אפשטיין. ב-2022 גילם את רוזנקרנץ בהצגה "רוזנקרנץ וגילדנשטרן מתים".

בתיאטרון הקאמרי
ב־1987 גילם את לואיס בהצגה "המלך ואני" מאת אוסקר המרשטיין שביים יוסי אלפי, וגילם את גברוש במחזמר "עלובי החיים" שכתבו אלן בובליל (ע"פ ספרו של ויקטור הוגו) וקלוד-מישל שנברג וביים הבמאי הבריטי סטיבן פימלוט. ב־1989 גילם את בנו של מקדאף בהצגה "מקבת'" מאת שייקספיר שביים מיכאל גורביץ'.

ב־2006 גילם את יואב בהצגה "קרוב לבית"; החל לגלם את מלך עוץ בהצגה "עוץ לי גוץ לי"; גילם את סטנלי בהצגה "יומן חוף ברייטון" מאת ניל סיימון שביימה עדנה מזי"א; גילם את גילדנשטרן בהצגה "המלט" (שעלתה בין השנים 2005–2012) וגילם את ג'אגר בהצגה "הבן הטוב" שכתבו רמי דנון (שגם ביים) ויוסי מלמן. ב־2007 גילם את רונן, סגנו של בועז מושל היישוב היהודי בחברון (יגאל שדה) בהצגה "חברון" שכתב תמיר גרינברג וביים עודד קוטלר. בין השנים 2008–2013 גילם את החייט מוטל קמזויל בהפקה של התיאטרון הקאמרי ל"כנר על הגג" לצד נתן דטנר.

ב־2010 גילם את אהרל'ה באופרה "לעוף מכאן" שכתבה נאוה סמל וביימה יעל רונן; הצגה זו הועלתה בשיתוף האופרה הישראלית ותזמורת הסינפונייטה הישראלית באר שבע. באותה שנה גילם את יואב בהצגה "לילה לא שקט" שכתבה וביימה יעל רונן. ב־2011 גילם את בנווליו בהצגה "רומיאו ויוליה" מאת שייקספיר שביים נעם שמואל, ואת מוטק'ה בהצגה "אורזי מזוודות" מאת חנוך לוין שביים אודי בן-משה. ב־2015 שיחק בהצגה "נשוי במנוסה" מאת ריי קוני שביים אלון אופיר.

פרסומות
ב-2005 השתתף מוסרי בפרסומת לבית השיטה.

ב-2020 השתתף בפרסומת של מפקד האוכלוסין. באותה שנה השתתף גם בפרסומת לחטיף פסק זמן.

בשנת 2023 השתתף עם אחיו, טל מוסרי, בפרסומת של מקדונלד'ס.

הצגות ילדים

 שנה הצגה  תפקיד  תיאטרון  מחזאי  במאי 2005 שמריהו הילד מקופסת השימוריםשמריהו מדיטק כריסטינה נסטלינגר משה קפטן 2019–2006 עוץ לי גוץ לי המלך התיאטרון הקאמרי אברהם שלונסקי רוני פינקוביץ' 2023 דוד וגוליית התזמורת הפילהרמונית הישראלית הדס קלדרון ועודד ארליך

דיבוב

 שנה  שם הסדרה/הסרט  תפקידהערות 1988  אוליבר וחבורתו אוליבר 1988  היי! בינבה מריו 1989  כוח המחץ השתתפות בדיבוב 1990  מחנה טופי השתתפות בדיבובשר קולות ליווי בשיר הפתיחה 1990  הרפתקאות פינוקיו פינוקיו 1990  רוני וליטל רוני 1990  קפטן אן קווין קייני / מגינוןשר את שיר הפתיחה 1990  עוגי דוגי חתול רע / בוב 1990  צעירי בוורלי הילס צ'סטר / בנג'י 1991  האחים סופר מריו המלך קופה 1991  בולי איש השלג השתתפות בדיבוב 1991–1999  צבי הנינג'ה לאונרדו 1993  מסביב לעולם ב־80 חלומות קוקי 1995  אנדריי כלב הים סטיב 1996  קריפי קרולרס כריס קלטרשר את שיר הפתיחה 1996  קלימרו ראני 1996  רובינזון זוקרו השתתפות בדיבוב 1997  מיצי מימי ועוד דמויות שונות 1998  מלך האריות 2: מלכות סימבה קובו הבוגר 1999  סטיוארט ליטל רד 1999  באי מוזיכיף הבובה רה־מי 2000  בת הים הקטנה 2: השיבה לים פלאונדר המבוגר 2000  דינוזאור זיני 2000  חוות סוסי הפוני בועז 2000  באג בראש הבובה גריז 2000  באטמן: הדור הבא טרי מקגיניס / באטמן 2000  ד"ר סוס דמויות שונות 2000  באטמן הדור הבא: שובו של הג'וקר טרי מקגיניס / באטמן 2000  הכוכב של לורה השתתפות בדיבוב 2000  נילוס איש החלומות השתתפות בדיבוב 2000  נקודות בצבעים דובי 2001  הקיסר נפל על הראש קוזקו 2002  כוכב המטמון ג'ים הוקינס 2002  ממפי הפילון ממפי 2003  מרדף ברשת דמויות שונות 2003  האביר והנסיכה טריסטן 2003  ביוניקל – מסיכת האור תקואה / תאקאנובה 2003  ספיי קידס 3: סוף המשחק רז 2003  המסע המופלא השתתפות בדיבוב 2003–הווה  בובספוג מכנסמרובע בובספוג 2004  סאקורה לוכדת הקלפים טויה 2004  רובוטריקים ארמדה קרלוס 2004  שאמן קינג טריי 2004  משפחת סופר על סינדרום 2004  ביוניקל 2 – סיפורי מטרו נואי תואה ואקאמה 2004  סקובי-דו 2 – חופשי, חופשי פטריק וייסלי 2004  קירבי  דמויות שונותשר את שיר הפתיחה 2004  רכבת לקוטב לני 2004  חתול תעלול דג 2004–2006  פוקימון מייאו 2004–2006  סוניק X סוניק הקיפוד 2005  המתקפה של ג'ק ג'ק סינדרום 2005  בובספוג: הסרט בובספוגשימש גם כבמאי דיבוב ומנהל מוזיקלי 2005  מדגסקר מרטי 2005  רובוטס השתתפות בדיבוב 2005  בנות הפאוור פאף פאזי למפקיס 2005  דרגון בול GT סון גוהן / דאנברה / סוגורו 2005  דרגון בול Z (סרטים)  סון גוהן 2005  לרדת מהפסים סקאז 2005  מרי פופינס דמויות שונות 2005  צ'יקן ליטל דג / קולות רקע 2005  וולאס וגרומיט והארנב הקטלני קולות רקע 2005  קני הכריש דמויות שונותשר את שיר הפתיחה 2005  סיפורי נרניה: האריה, המכשפה וארון הבגדים מר טומנוס 2005  הקיסר נפל על הראש 2 קוזקו 2005  פגוש את היונים וליאנטשימש גם כבמאי דיבוב 2005  צ'ארלי בממלכת השוקולד אומפה לומפה 2005  הרפתקאות ג'קי צ'אן ג'קי צ'אן 2005  אגדות אנדרסן דמויות שונות 2005  טום וג'רי: המהירים והשעירים ביף ביזארד2005טום וג'רי: זינוק למאדיםביף ביזארד / דמויות שונות 2005  המסכה חוזרת ג'ורג'ה 2005  אטום – צוות על גלגלים ספיידה 2005  מה חדש, סקובי-דו? פרד ג'ונס 2005  עולמו של אלמו השתתפות בדיבוב2005מסביב לעולם עם פליקסהשתתפות בדיבובשר את שיר הסיום 2005–2006  קוד ליוקו ג'רמי / דמויות שונותשר את שיר הפתיחה 2006  כיפה אדומה: הסיפור האמיתי טוויצ'י 2006  רומיאו ויוליה – חתום בנשיקה מרקוציו 2006  עידן הקרח 2: נמסים מצחוק קולות רקע 2006  חוות הקסמים טמפלטון העכבר 2006  סאקורה: הקלף הנסתר טויה 2006  מכוניות קולות רקע 2006  ג'ונגל סיטי שפן סלעים 2006  חייזר מחמד דמויות שונות 2006  היפה והחיה (1996) ג'וליוס 2006  החלילן מהמלין החלילן 2006  בלאגן בחווה פק 2006  הטירה הנעה קלציפר 2006  תזיזו ת'רגליים קולות רקע 2006  סטיוארט ליטל 3 סטיוארט ליטל 2006  טיפת גשם טלשר את שיר הפתיחה 2006  השוטר חתולאי השתתפות בדיבוב 2007  תפוס ת'גלים איוון 2007  צבי הנינג'ה (סרט) דונטלו 2007  גיבור של כולם לפטי מיגינס 2007  משפחת סימפסון – הסרט דמויות שונותהשתתף בהקלטת שיר הנושא וההמנון של ספרינגפילד 2007  אגדה ש'מגדה ממבו 2008  קונג פו פנדה מאסטר קריין 2008  מדגסקר 2 מרטי 2008  קופים בחלל האם השלישי 2008  בולט טום 2008  ספיד רייסר ג'וני "גודבוי" ג'ונס 2008  חברים על הכוונת 2 אליוט 2008  העולם של טל דמויות שונות2009בובספוג מתחת לאפסבובספוג / אבא של בובספוג 2009  למעלה אלפא 2009  המשימה המיוחדת של דוג אלפא 2009  המופע של דספרו דספרו 2010  אליס בארץ הפלאות הכובען המטורף 2010  קופים בחלל 2 – זרטוג מכה שנית האם השלישי 2011  נומיאו ויוליה נומיאו 2011  קונג פו פנדה 2 מאסטר קריין 2011  הרפתקאות טינטין: תעלומת החד-קרן טינטין 2011  תינוקות מגודלים דודו 2012  מפצח האגוזים מלך העכברושים 2012  מדגסקר 3: מקרקסים את אירופה מרטי 2012  פרדי שיגועים פרדי 2012  מלמולים סבתא 2013  המסע לכוכב המינימיקים קיפ 2013  טורבו תיאו / טורבו 2017  קפטן תחתונים: הסרט ג'ורג בירד 2017  מדינת הגמדים דמויות שונות 2018  עולמם הסודי של גמדי הגינה נומיאו2018עלייתם של צבי הנינג'הלאונרדו 2019  צעצוע של סיפור 4 דיוק קאבום 2021  אנקאנטו ברונו מדריגל 2022  המחנה הקסום אנדי טוקרמן2022עלייתם של צבי הנינג'ה: הסרטלאונרדו 2023  האחים סופר מריו - הסרט מריו 2023  הדייט של קארל אלפא2025פלנקטון: הסרטבובספוג2025דרגון בול סופר: ברוליגוהאןיוזכר2025דרגון בול סופר: סופר הירוגוהאן

לאורך השנים השתתף מוסרי בדיבוב של סדרות וסרטי אנימציה רבים, בחלקם בתפקיד הראשי. בחלק מהם דיבב לצד אחיו טל מוסרי.

ב־1988 דיבב את אוליבר בסרט "אוליבר וחבורתו", ואת מריו בסדרה "היי! בינבה". ב־1989 השתתף בדיבוב סדרת הטלוויזיה "כוח המחץ". ב־1990 השתתף בדיבוב הסדרה "מחנה טופי", דיבב את פינוקיו בסדרת הטלוויזיה "הרפתקאות פינוקיו", דיבב את רוני בסדרה "רוני וליטל", דיבב את קווין קייני ואת מגינון בסדרה "קפטן אן", דיבב את חתול רע ואת בוב בסדרה "עוגי דוגי" ודיבב את צ'סטר ואת בנג'י בסדרת הטלוויזיה "צעירי בוורלי הילס".

ב־1991 דיבב את המלך קופה בסדרת הטלוויזיה "האחים סופר מריו", השתתף בדיבוב הסדרה "בולי איש השלג" והחל לדבב את לאונרדו בסדרת הטלוויזיה "צבי הנינג'ה" (ששודרה עד 1999), ב־2018 חזר לדבב את לאונרדו בסדרת הטלוויזיה "עלייתם של צבי הנינג'ה".

ב־1993 דיבב את קוקי בסדרת הטלוויזיה "מסביב לעולם ב-80 חלומות". ב־1995 דיבב את סטיב בסרט "אנדריי כלב הים". ב־1996 דיבב את כריס קלטר בסדרה "קריפי קרולרס" ששודרה בערוץ הילדים. ב־1996 דיבב את ראני בסדרה "קלימרו", והשתתף בדיבוב הסדרה "רובינזון זוקרו".

ב־1997 דיבב דמויות שונות בסדרה "מיצי מימי ועוד". ב־1998 דיבב את קובו הבוגר בסרט "מלך האריות 2: מלכות סימבה" בפעם הראשונה לצד עמי מנדלמן. ב־1999 דיבב את רד בסרט "סטיוארט ליטל", ודיבב את הבובה רה-מי בסדרת הטלוויזיה "באי מוזיכיף" ששודרה בטלוויזיה החינוכית.

בשנת 2000 דיבב את פלאונדר המבוגר בסרט "בת הים הקטנה 2: השיבה לים", דיבב את זיני בסרט "דינוזאור", דיבב את בועז בסדרה "חוות סוסי הפוני", דיבב את הבובה גריז בסדרה "באג בראש", דיבב את טרי מקגיניס – באטמן בסדרת הטלוויזיה "באטמן: הדור הבא", דיבב דמויות שונות בסדרת הטלוויזיה "ד"ר סוס", דיבב את טרי מקגיניס – באטמן בסרט "באטמן הדור הבא: שובו של הג'וקר", השתתף בדיבוב הסדרות "הכוכב של לורה" ו"נילוס איש החלומות", ודיבב את דובי בסדרת הטלוויזיה "נקודות בצבעים".

ב־2001 דיבב את קוזקו בסרט "הקיסר נפל על הראש". ב־2002 דיבב את ג'ים הוקינס בסרט "כוכב המטמון" ואת ממפי בסדרה "ממפי הפילון". ב־2003 דיבב דמויות שונות בסדרה "מרדף ברשת", דיבב את טריסטן בסרט "האביר והנסיכה", דיבב את תקואה / תאקאנובה בסרט "ביוניקל – מסיכת האור", דיבב את רז בסרט "ספיי קידס 3: סוף המשחק" והשתתף בדיבוב הסרט "המסע המופלא".

מאז שנת 2003 מדבב את דמותו של בובספוג בסדרת האנימציה "בובספוג מכנסמרובע" יחד עם לירון ברנס גלעד קלטר ועמי מנדלמן. ב־2005 דיבב את בובספוג גם בסרט "בובספוג: הסרט", וב־2009 דיבב את בובספוג ואת אביו בסרט הטלוויזיה "בובספוג מתחת לאפס". ב-2025 דיבב את בובספוג בסרט הטלוויזיה "פלנקטון: הסרט".

ב־2004 דיבב את טויה בסדרת האנימה "סאקורה לוכדת הקלפים", דיבב את קרלוס בסדרה "רובוטריקים ארמדה", דיבב את טריי בסדרה "שאמן קינג", דיבב את סינדרום בסרט "משפחת סופר על" (ובסרט "המתקפה של ג'ק ג'ק" שצורף לדיוידי של הסרט), דיבב את תואה ואקאמה בסרט "ביוניקל 2 – סיפורי מטרו נואי", את פטריק וייסלי בסרט "סקובי-דו 2 – חופשי, חופשי", דיבב דמויות שונות בסדרה "קירבי", דיבב את לני בסרט "רכבת לקוטב", ודיבב את הדג בסרט "חתול תעלול". בין השנים 2004–2006 דיבב את דמותו של מייאו בסדרת הטלוויזיה "פוקימון" ואת סוניק הקיפוד בסדרה "סוניק X".

ב־2005 דיבב את מרטי בסרט "מדגסקר", השתתף בדיבוב הסרט "רובוטס", דיבב את פאזי למפקיס בסדרת הטלוויזיה "בנות הפאוור פאף", דיבב את סון גוהן, דאנברה, וסוגורו בסדרה "דרגון בול GT" (באותה שנה דיבב את דמותו של סון גוהן גם בסרטי דרגון בול Z), דיבב את סקאז בסרט "לרדת מהפסים", דיבב דמויות שונות בסרט "מרי פופינס", דיבב דג וקולות רקע בסרט "צ'יקן ליטל", דיבב קולות רקע בסרט "וולאס וגרומיט והארנב הקטלני", דיבב דמויות שונות בסרט "קני הכריש", דיבב את מר טומנוס בסרט "סיפורי נרניה: האריה, המכשפה וארון הבגדים", דיבב את קוזקו בסרט "הקיסר נפל על הראש 2", דיבב את וליאנט בסרט "פגוש את היונים".

דיבב את אומפה לומפה בסרט "צ'ארלי בממלכת השוקולד", דיבב את ג'קי צ'אן בסדרת הטלוויזיה "הרפתקאות ג'קי צ'אן", דיבב דמויות שונות בסדרה "אגדות אנדרסן", דיבב את ביף ביזארד ודמויות שונות בסרטים "טום וג'רי: המהירים והשעירים" ו"טום וג'רי: זינוק למאדים", דיבב את ג'ורג'ה בסרט "המסכה חוזרת", דיבב את ספיידה בסדרה "אטום – צוות על גלגלים", דיבב את פרד ג'ונס בסדרה "מה חדש, סקובי-דו?" והשתתף בדיבוב ההפקות "עולמו של אלמו" ו"מסביב לעולם עם פליקס". בין השנים 2005–2006 דיבב את ג'רמי בסדרה "קוד ליוקו".

ב־2006 דיבב את טוויצ'י בסרט "כיפה אדומה: הסיפור האמיתי", דיבב את מרקוציו בסרט "רומיאו ויוליה – חתום בנשיקה", דיבב קולות רקע בסרט "עידן הקרח 2: נמסים מצחוק", דיבב את טמפלטון העכבר בסרט "חוות הקסמים", דיבב את טויה בסרט "סאקורה: הקלף הנסתר", דיבב קולות רקע בסרט "מכוניות", דיבב שפן סלעים בסרט "ג'ונגל סיטי", דיבב דמויות שונות בסדרה "חייזר מחמד", דיבב את ג'וליוס בסרט "היפה והחיה" (1996), דיבב את החלילן מהמלין בסרט "החלילן מהמלין", דיבב את פק בסרט "בלאגן בחווה", דיבב את קלציפר בסרט "הטירה הנעה", דיבב קולות רקע בסרט "תזיזו ת'רגליים", דיבב את סטיוארט ליטל בסרט "סטיוארט ליטל 3", דיבב את טל בסדרה "טיפת גשם" והשתתף בדיבוב הסדרה "השוטר חתולאי".

ב־2007 דיבב את איוון בסרט "תפוס ת'גלים", דיבב את דונטלו בסרט "צבי הנינג'ה", דיבב את לפטי מיגינס בסרט "גיבור של כולם", דיבב דמויות שונות ב"משפחת סימפסון - הסרט" ודיבב את ממבו בסרט "אגדה ש'מגדה".

ב־2008 דיבב את מאסטר קריין בסרט "קונג פו פנדה", דיבב את מרטי בסרט "מדגסקר 2", דיבב את האם השלישי בסרט "קופים בחלל", דיבב את טום בסרט "בולט", דיבב את ג'וני "גודבוי" ג'ונס בסרט "ספיד רייסר", דיבב את אליוט בסרט "חברים על הכוונת 2" ודיבב דמויות שונות בסדרה "העולם של טל". ב־2009 דיבב את אלפא בסרט "למעלה" (ובסרט "המשימה המיוחדת של דוג" שצורף לדיוידי של הסרט) ודיבב את דספרו בסרט "המופע של דספרו".

ב־2010 דיבב את הכובען המטורף בסרט "אליס בארץ הפלאות" ואת האם השלישי בסרט "קופים בחלל 2 – זרטוג מכה שנית". ב־2011 דיבב את נומיאו בסרט "נומיאו ויוליה", את מאסטר קריין בסרט "קונג פו פנדה 2", את טינטין בסרט "הרפתקאות טינטין: תעלומת החד-קרן" ואת דודו בסדרה "תינוקות מגודלים".

ב־2012 דיבב את מלך העכברושים בסרט "מפצח האגוזים", דיבב את מרטי בסרט "מדגסקר 3: מקרקסים את אירופה", דיבב את פרדי בסרט "פרדי שיגועים" ודיבב את סבתא בסדרת האנימציה "מלמולים" ששודרה בערוץ הראשון. ב־2013 דיבב את קיפ בסרט "המסע לכוכב המינימיקים", סרט האנימציה הישראלי הראשון באורך מלא, ודיבב את תיאו - טורבו בסרט "טורבו".

ב־2017 דיבב את ג'ורג בירד בסרט "קפטן תחתונים: הסרט" ושימש כאחד המדובבים בתוכנית הסאטירה של הערוץ כאן 11, "מדינת הגמדים". ב־2018 דיבב את נומיאו בסרט "עולמם הסודי של גמדי הגינה". ב־2019 דיבב את דיוק קאבום בסרט "צעצוע של סיפור 4". ב-2021 דיבב את ברונו מדריגל בסרט "אנקאנטו". ב-2022 דיבב את אנדי טוקרמן בסרט "המחנה הקסום". ב-2023 דיבב את מריו בסרט "האחים סופר מריו - הסרט" ואת אלפא בסרט "הדייט של קארל".

שימש גם כבמאי דיבוב בסרטים: "פגוש את היונים" ו"בובספוג - הסרט".

מוזיקה

בין השנים 1992–1995 היה חבר בלהקת "צעירי תל אביב".

בפברואר 2009 יצא אלבום הבכורה שלו, "משחקי פחד".

ב־2012 כתב והלחין את השיר "שבר ממולי" לאלבום הבכורה של לירן דנינו, "לירן דנינו".

השתתף גם בהקלטה ובדיבוב לעברית של שירי פתיחה וסיום של תוכניות וסדרות טלוויזיה: ב־1990 שר את שיר הפתיחה של הסדרות "קפטן אן" ו"אי הדובים", ושר קולות ליווי בשיר הפתיחה של הסדרה "מחנה טופי". ב־1996 שר את שיר הפתיחה בסדרה "קריפי קרולרס". ב־1999 שר וניהל מוזיקלית את שיר הפתיחה של הסדרה "באג בראש". ב־2001 ביצע את שיר הפתיחה של הסדרה "סמי הכבאי". ב־2003 שר את שיר הפתיחה של הסרט "פוקימון לנצח". ב־2004 שר את שיר הפתיחה של הסדרה "קירבי" וניהל מוזיקלית את דיבוב "בובספוג: הסרט". ב־2005 שר את שיר הפתיחה בסדרה "קני הכריש", את שיר הפתיחה בסדרה "קוד ליוקו", ואת שיר הסיום בסרט "מסביב לעולם עם פליקס". ב־2006 שר את שיר הפתיחה בסדרה "טיפת גשם" ואת שיר הפתיחה בסדרה "אלרגי למפלצות". ב־2007 שר את שיר הפתיחה של הסדרה "המובילים" והשתתף בהקלטת שיר הנושא וההמנון של ספרינגפילד ב"משפחת סימפסון - הסרט".

קישורים חיצוניים












הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:מנחי טלוויזיה ישראלים
קטגוריה:במאי תיאטרון ישראלים
קטגוריה:מוזיקאים ישראלים
קטגוריה:בוגרי תלמה ילין
קטגוריה:חברי להקת צעירי תל אביב
קטגוריה:בוגרי תיאטרון צה"ל
קטגוריה:מדבבים ישראלים
קטגוריה:בוגרי הסטודיו למשחק ניסן נתיב
קטגוריה:בוגרי בית הספר לאמנויות תל אביב
קטגוריה:בדרנים ישראלים
קטגוריה:זמרי רוק ישראלים
קטגוריה:צהלה: אישים
קטגוריה:שחקני התיאטרון הקאמרי
קטגוריה:שחקני מחזות זמר ישראלים
קטגוריה:זמרים השרים בעברית
קטגוריה:חקיינים ישראלים
קטגוריה:קומיקאים ישראלים
קטגוריה:מנחי טלוויזיה יהודים
קטגוריה:במאי דיבוב
קטגוריה:בוגרות תיאטרון צה"ל
קטגוריה:ישראלים שנולדו ב-1978